Biçura

Biçura — türk və tatar mifologiyasında anbar cini. Bayçora olaraq da bilinir. Evlərdə və zirzəmilərdə yaşayır. Qadın qılığına girir. Qırmızı geyimli olaraq təsvir edilirlər. Ümumiyyətlə evdə, ocağın arxasında və ya anbar və ya dam altında yaşayır. Heç çəkinmədən səs-küy edər. "Küves" deyilən içkini çox sevər. Tatarlarda "Ocaq başında Bıçura belini boğmuş oturar" şəklindəki tapmacaya cavab, "Küves" çəlləyidir. Yeməyə çox düşkündür. İnsanların yeyib bitirə bilmədiyi bütün yeməyi o yeyir. Hirsləndiyində qabları qırar və yeməyi də töküb evi uzun müddət üçün tərk edər. Biçura, çox kirli bir varlıq olaraq da bilinər, təmiz yerlərdən nifrət edər. Onsuz da pis evləri seçərmiş. Buna görə ondan xilas olmaq üçün ilk şərt evi təmiz tutmaqdır. Birdən bağırar, gülər, oynayar, zarafat edər, yatan insanı yatağından alıb başqa yerə daşıyar. Çox vaxt evdəki əşyaların yerini də dəyişdirir və ya gizlədir. Ən sevdiyi əşyalar, açar, iynə, bıçaq, qayçıdır. Gecə kilidlənən qapıları açır və ya əksinə açıq qapını bağlayırlar. Bəzən yanğın çıxarır. Uzun müddət yanvar edilməyən evləri sevərmiş. Buna görə Tatarlar, yeni ev tikəndə hər şeydən əvvəl ocağını tikərlər.

 Etimologiya 
Bay (güclü) və Çor (cin) sözlərinin birləşməsindən törəmişdir. Türkcədə "bıçıklamaq" feli, qorxu ya da yüksək hərarət səbəbi ilə dodağın uçuğunu izah etməkdə istifadə edilir.

 Mənbə 
 Türk Əfsanə Sözlüyü, Dəniz Qaraqurd, Türkiyə, 2011, (OTRS: CC BY-SA 3.0) 

Kateqoriya:Türk mifologiyası
Kateqoriya:Mifik canlılar